Die vliegtuig is in 1976 in diens gestel deur die Amerikaanse Lugmag en het tot in die laat 1980's diens gedoen op die Koue Oorlog-front. In 1991 het hulle diens gedoen tydens die Golfoorlog toe 144 A-10's ontplooi is in Saoedi-Arabië. Hulle het 8 100 missies voltooi, ongeveer 24 000 missiele, vuurpyle afgevuur en bomme gegooi en een miljoen rondtes afgevuur deur die 30 mm kanonne. Hulle het 90% van al die AGM-65 Maverick-missiele afgevuur.